Osnovna škola Sveti Đurđ,

Cvjetna 4, 42233 Sveti Đurđ raspisuje

N A T J E Č A J

za popunu radnog mjesta

 Učitelj-ica fizike, neodređeno radno vrijeme, 8 sati ukupnog tjednog radnog vremena

Mjesto rada:

 Sveti Đurđ

Uvjeti:

 Osim općih uvjeta - najmanje 18 godina života i opća zdravstvena sposobnost, kandidati trebaju ispunjavati i posebne uvjete: poznavanje hrvatskog jezika i latiničnog pisma, završen studijski program nastavničkog smjera odgovarajućeg nastavnog predmeta na razini diplomskog sveučilišnog studija ili integriranog preddiplomskog i diplomskog sveučilišnog studija, studijski program odgovarajuće vrste na razini diplomskog sveučilišnog studija ili integriranog preddiplomskog i diplomskog sveučilišnog studija ili specijalistički diplomski stručni studij odgovarajuće vrste uz stečene određene pedagoške kompetencije, ili četverogodišnji dodiplomski stručni studij razredne nastave s pojačanim programom iz odgovarajućeg nastavnog predmeta, ili integrirani preddiplomski i diplomski sveučilišni studij primarnog obrazovanja s modulom za izvođenje nastave odgovarajućeg nastavnog predmeta, ili preddiplomski sveučilišni ili stručni studij na kojem se stječe najmanje 180 ECTS bodova te stečene pedagoške kompetencije.

 Radni odnos u školskoj ustanovi ne može zasnovati osoba koja je pravomoćno osuđena na kaznu zatvora ili protiv koje se vodi kazneni postupak za neko od kaznenih dijela protiv života i tijela, protiv slobode i prava čovjeka i građanina, protiv Republike Hrvatske, protiv vrijednosti zaštićenih međunarodnim pravom, protiv spolne slobode i spolnog ćudoređa, protiv braka, obitelji i mladeži, protiv imovine, protiv sigurnosti pravnog prometa i poslovanja, protiv pravosuđa, protiv vjerodostojnosti isprava, protiv javnog reda, protiv službene dužnosti, protiv čovječnosti i ljudskog dostojanstva, protiv osobne slobode, protiv spolnog zlostavljanja i iskorištavanja djeteta, protiv zdravlja ljudi, protiv opće sigurnosti te protiv krivotvorenja.

 Uz pismenu prijavu na natječaj kandidati su dužni priložiti: životopis, dokaz o stručnoj spremi, dokaz o stečenim pedagoškom kompetencijama, domovnicu, rodni list i uvjerenje nadležnog suda o nekažnjavanju.

 Kandidati koji ostvaruju pravo prednosti pri zapošljavanju prema posebnom zakonu, dužni su u prijavi na natječaj pozvati se na to pravo i priložiti isprave kojima se dokazuje status temeljem kojeg se pravo prednosti ostvaruje.

 Osobe koje se pozivaju na pravo prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji (NN 121/17.), trebaju dostaviti dokaze iz članka 103. stavak 1. navedenog zakona. Poveznica na internetsku stranicu ministarstva na kojoj su navedeni dokazi:

[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)
 Isprave se prilažu u neovjerenom presliku, a prije izbora kandidata predočit će se izvornik.

 Na natječaj se pod jednakim uvjetima mogu prijaviti osobe oba spola.

 Nepravovremene i nepotpune prijave neće se razmatrati

 Vlastoručno potpisane prijave s dokazima o ispunjavanju uvjeta dostaviti osobno ili poštom na adresu škole u roku osam (8) dana od dana objave natječaja na mrežnim stranicama i oglasnoj ploči Hrvatskog zavoda za zapošljavanje , te na mrežnim stranicama i oglasnoj ploči škole.

 Vrednovanje kandidata provest će povjerenstvo od 3 člana. Sadržaj i način vrednovanja te vrijeme i mjesto objavit će se na mrežnim stranicama Škole po isteku roka za prijavu kandidata.

 Mrežna stranica na kojoj će se objaviti sadržaj i način vrednovanja, pravni i drugi izvori za pripremu kandidata za vrednovanje, vrijeme i mjesto održavanja vrednovanja je [www.os-sveti-djurdj.skole.hr](http://www.os-sveti-djurdj.skole.hr) u rubrici „O školi“ podrubrika „Natječaji“.

 O rezultatima natječaja kandidati će biti obaviješteni pisanim putem u roku od 15 dana od dana izbora.

Prijavom na natječaj dajete privolu za obradu Vaših osobnih podataka za potrebe natječajnog postupka, odnosno u svrhu zapošljavanja, a u skladu s odredbom Opće uredbe o zaštiti podataka (EU) 2016/679.

Natječaj je objavljen na stranicama Hrvatskog zavoda za zapošljavanje 18.2.2020.